PATVIRTINTA

 Druskininkų savivaldybės

 Leipalingio progimnazijos

 direktoriaus 2018 m. rugsėjo 20 d

 įsakymu Nr. V1-TV-64.1.

 **DRUSKININKŲ SAVIVALDYBĖS LEIPALINGIO PROGIMNAZIJA**

**MOKINIŲ PAŠALINIMO IŠ KLASĖS**

**TVARKOS APRAŠAS**

# I. BENDROSIOS NUOSTATOS

1. Druskininkų savivaldybės Leipalingio progimnazijos „Mokinių pašalinimo iš klasės tvarkos aprašas“ taikomas kai mokinys savo elgesiu ar emocijų išraiška trukdo kitiems, kelia pavojų kitų vaikų ir pedagogo saugumui, kai įprastos pedagogo priemonės suvaldyti vaiką neduoda teigiamo rezultato.

2. Su šia tvarka tėvai supažindinami tėvų susirinkimo metu. Su tėvais, kurių vaikai turi emocinių ir elgesio sunkumų, detaliau aptariamas veiksmų planas, pasirašomas susitarimas.

# II. MOKINIO PAŠALINIMO IŠ KLASĖS TVARKA

3. Mokytojas skambina budinčiam specialistui (budintis specialistas - socialinis pedagogas, psichologas, administracijos atstovas) ir iškviečia į klasę (specialistų budėjimo grafikas pridedamas, 1 priedas).

4. Budintis specialistas mokinį vedasi į savo kabinetą.

5. Tuo atveju, kai neįmanoma vaiko išvesti iš klasės (agresyvus, gula ant grindų ir panašiai) išvedami kiti mokiniai ir kviečiami vaiko tėvai.

6. Išvestas mokinys, stebimas specialisto, atlieka klasėje vykdytas ir mokytojo nurodytas užduotis bei pateikia trumpą rašytinį situacijos apibūdinimą (paruošta tipinė forma).

7. Mokytojas po pamokos pateikia trumpą rašytinį situacijos apibūdinimą (paruošta tipinė forma).

8. Po pamokos vykdomas pokalbis, kuriame dalyvauja mokinys, mokytojas ir specialistas.

9. Aptarus atvejį ir užfiksavus visas detales, vaikas gražinamas į klasę.

10. Apie įvykusį atvejį informuojami tėvai.

11. Atvejis užfiksuojamas atvejų žurnale.

12. Pasikartojus vaiko išvedimui iš klasės – kviečiami vaiko tėvai ir situacija aptariama Vaiko gerovės komisijoje. Pasirašomas pagalbos mokiniui veiksmų planas.

# \_\_\_\_\_\_\_\_\_\_\_\_\_\_\_\_\_\_\_\_\_

1 priedas

**SPECIALISTŲ BUDĖJIMO GRAFIKAS**

Pirmadienis: socialinis pedagogas 8 692 04820, pavaduotojas ugdymui 8 627 71899;

Antradienis: socialinis pedagogas 8 692 04820, pavaduotojas ugdymui 8 627 71899;

Trečiadienis: psichologas 8 682 48481, pavaduotojas ugdymui 8 627 71899;

Ketvirtadienis: psichologas 8 682 48481, pavaduotojas ugdymui 8 627 71899;

Penktadienis: socialinis pedagogas 8 692 04820, pavaduotojas ugdymui 8 627 71899.